**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаын олысьяслы социальнӧя отсалӧм йылысь»**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

# Каналан Сӧветӧн 2023 вося рака тӧлысь 23 лунӧ

**1 статья.** Пыртны “Коми Республикаын олысьяслы социальнӧя отсалӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2005, 3 №, 3765 ст.; 12 №, 4109 ст.; 2006, 1 №, 4180 ст.; 7 №, 4483 ст.; 2007, 2 №, 4703 ст.; 3 №, 4726 ст.; 4746 ст.; 6 №, 4835 ст.; 11 №, 5141 ст.; 2008, 5 №, 199 ст.; 11 №, 607 ст.; 609 ст.; 12 №, 725 ст.; 2009, 40 №, 736 ст.; 49 №, 991 ст.; 992 ст.; 2010, 16 №, 296 ст.; 24 №, 577 ст.; 44 №, 1026 ст.; 2011, 5 №, 96 ст.; 6 №, 110 ст.; 14 №, 354 ст.; 23 №, 597 ст.; 37 №, 971 ст.; 2012, 6 №, 149 ст.; 20 №, 441 ст.; 63 №, 1552 ст.; 2013, 10 №, 205 ст.; 17 №, 348 ст.; 32 №, 593 ст.; 37 №, 707 ст.; 2014, 17 №, 317 ст.; 27 №, 507 ст.; 33 №, 666 ст.; 676 ст.; 2015, 11 №, 142 ст.; 149 ст.; 26 №, 350 ст.; 2016, 4 №, 52 ст.; 9 №, 100 ст.; 12 №, 139 ст.; 17 №, 231 ст.; 18 №, 263 ст.; 2017, 27 №, 487 ст.; 2018, 14 №, 234 ст.; 17 №, 305 ст.; 2019, 5 №, 63 ст.; 15 №, 206 ст.; 21 №, 312 ст.; 2020, 4 №, 31 ст.; 17 №, 277 ст.; 18 №, 293 ст.; 2021, 3 №, 42 ст.; 6 №, 110 ст.; 7 №, 136 ст.; 10 №, 205 ст.; 16 №, 286 ст.; 289 ст.; 20 №, 364 ст.; 22 №, 399 ст.; 2022, 4 №, 32 ст.; 9 №, 114 ст.; 134 ст.; 135 ст.; 14 №, 210 ст.; “Коми Республикаса канму власьт органъясӧн примитӧм инӧда актъяс, мукӧд официальнӧй юӧр лыддьӧг” сетевӧй издание (http://law.rkomi.ru/), 2023 вося урасьӧм тӧлысь 27 лун) татшӧм вежсьӧмъяс:

1. Содтыны татшӧм сюрӧса 6.1 статья:

**“6.1 статья. Гражданалы, кодъяс участвуйтӧны**

 **(участвуйтісны) торъя военнӧй операцияын,**

 **а сідзжӧ налӧн семьяясӧ пырысьяслы**

 **социальнӧя отсалан мераяс**

1. Гражданалы, кодъяс участвуйтӧны (участвуйтісны) торъя военнӧй операцияын (водзӧ – торъя военнӧй операцияын участвуйтысьяс), да торъя военнӧй операцияын участвуйтысьяслӧн семьяясӧ пырысьяслы сетсьӧны Коми Республикаса Веськӧдлан котырӧн урчитӧм социальнӧя отсалан мераяс Коми Республикаса Веськӧдлан котырӧн либӧ сыӧн уполномочитӧм Коми Республикаса олӧмӧ пӧртысь власьт органъясӧн урчитӧм пӧрадокын, мындаын да условиеяс вылын.

2. Тайӧ статьясӧ збыльмӧдӧм могысь торъя военнӧй операцияын участвуйтысьяс улын гӧгӧрвосьӧны граждана:

1) кодъясӧс корисны Россия Федерацияса Вооружённӧй Вынъясӧ мобилизация серти военнӧй служба вылӧ “Россия Федерацияын частичнӧй мобилизация юӧртӧм йылысь” Россия Федерацияса Президентлӧн 2022 во кӧч тӧлысь 21 лунся 647 №-а Индӧд серти;

2) кодъяс прӧйдитӧны (прӧйдитісны) военнӧй служба “Воинскӧй мог да военнӧй служба йылысь” Федеральнӧй оланпаслӧн 38 статья серти кырымалӧм контракт подув вылын;

3) кодъяс кырымалісны доброволечьяслӧн формированиеӧ пырӧдчӧм йылысь (Россия Федерацияса Вооружённӧй Вынъяс водзын пуктӧм могъяс збыльмӧдӧмын ас кӧсйӧм серти отсалӧм йылысь) контракт.

3. Тайӧ статьясӧ збыльмӧдӧм могысь торъя военнӧй операцияын участвуйтысьлӧн семьяӧ пырысьяс улын гӧгӧрвосьӧны сылӧн гӧтыр (верӧс), тыр арлыдтӧм челядь, 18 арӧсысь ыджыдджык челядь, кодъяс лоисны вермытӧмъясӧн налы 18 арӧс тыртӧдз, челядь, кодъяслы абу на тырӧма 23 арӧс, кодъяс очнӧя велӧдчӧны велӧдан организацияясын, бать-мам, мукӧд йӧз, кодъясӧс ёрд пӧрадокын шуӧма семьяӧ пырысьясӧн, а сідзжӧ йӧз, кодъяс лоӧны торъя военнӧй операцияын участвуйтысьлӧн иждивение вылын.”.

2. 21 статьяын:

1) 1 пунктӧ содтыны татшӧм сюрӧса “г” пунктув:

“г) тайӧ Оланпаслӧн 6.1 статьяын индӧм йӧзлы социальнӧя отсалан мераяс;”;

2) 2 пунктса “х” пунктулын “найӧс сетан пӧрадок, мындаяс да условиеяс.” кывъяс вежны “найӧс сетан пӧрадок, мындаяс да условиеяс;” кывъясӧн;

3) содтыны татшӧм сюрӧса 3 пункт:

“3) тайӧ Оланпаслӧн 6.1 статьяын индӧм йӧзлы социальнӧя отсалан мераяс сетан пӧрадоксӧ, мындасӧ да условиеяссӧ урчитӧ Коми Республикаса Веськӧдлан котыр либӧ сыӧн уполномочитӧм Коми Республикаса олӧмӧ пӧртысь власьт органъяс.”.

3. Нимын, 22 статьяса медводдза абзацын “9, 15, 19, 19.1, 19.3, 19.4, 19.5, 19.6, 19.7 статьяясын” кывъяс вежны “6.1, 9, 15, 19, 19.1, 19.3, 19.4, 19.5, 19.6, 19.7 статьяясын” кывъясӧн.

**2 статья.** ТайӧОланпасысвынсялӧ сійӧс официальнӧя йӧзӧдан лун бӧрын дас лун кольӧм мысти.

Коми Республикаса Веськӧдлан котырлы примитны нормативнӧй инӧда актъяс, кутшӧмъяс могмӧдӧны тайӧ Оланпас збыльмӧдӧмсӧ.

Коми Республикаса Юралысь В.В. Уйба

Сыктывкар

2023 вося рака тӧлысь 29 лун

15-РЗ №